Proprietéit
Proprietéit ass d'Recht fir iwwer e Gutt ze verfügen, wéi een et well.

Dat Recht besteet aus dräi reelle Rechter, déi dem Proprietär en eenzegaartegen Lien zu senger Proprietéit ginn, an zwar den Usus, de Fructus an den Abusus. Eng Persoun déi nëmmen den Usus an de Fructus huet, bezeechent een als Usufruitier. En Usufruitier däerf alles mat deem Gutt maachen, ausser et zerstéieren oder verkafen.

Reell Rechter vun der Proprietéit

Usus
Den Usus (lat. „uti“: benotzen) ass d'Recht vum Proprietär säi Gutt ze benotzen. Dat Recht ass am Prinzip illimitéiert, gëtt awer an der Praxis dacks vum Gesetz limitéiert. De Proprietär däerf säi Gutt benotze wéi hien et fir richteg hält, et sief dann hie stéiert d'ëffentlech Uerdnung oder d'ëffentlech Moral.
Beispill: Kaméidi maachen oder strofrechtlech verbueden Aktivitéiten op engem Gutt bedreiwen.

Fructus
De Fructus (lat. „fructus“: Fruucht) ass d'Recht vum Proprietär den Ertrag vu sengem Gutt auszenotzen. Ganz fréier, waren dat effektiv d'Friichten déi vun engem Bam gefall sinn. Haut kann dat och de Loyer vun engem Haus oder den Ertrag vun enger Iddi sinn.

Abusus
Den Abusus (lat. „abusus“: Mëssbrauch) ass am wuertwiertleche sënn d'Recht vum Proprietär, säi Gutt ze mëssbrauchen. Juristesch gëtt domat gesot datt de Proprietär d'Recht huet, entweeder d'Gutt selwer oder de Lien zu sengem Gutt ze zerstéieren, z. B. andeems en et verkeeft.

Weeër fir Proprietéit ze kréien

Um Spaweck

Kuckt och 
 Besëtz
 Expropriatioun
 Widdem

Droit